PÖYTÄKIRJA 2/2016

**ALUEHALLINNON TIETOHALLINNON JOHTORYHMÄN KOKOUS**

Aika Maanantai **13.6.2016** klo 9**.00 – 11.00**

Paikka TEM/Eteläesplanadi 4, Sali 5

videoneuvottelumahdollisuus , TEM Virtuaalihuone 1,

Jäsenet (x) Marko Puttonen, kehittämisjohtaja / VM, pj.

(x) Sirpa Alitalo, teollisuusneuvos / TEM, varapj.

(x) Harri Eskola, digijohtaja / TEM

(-) Irja Peltonen, tietojohtaja/ VM

(x) Heikki Heikkilä, tietohallintojohtaja / KEHA / ja Mika Koskinen (vid.)

(x) Asko Harjukelo, kehittämispäällikkö / Aluehallintovirastojen hallinto- ja kehittämispalvelut (vid.)

(x) Pekka Kortelainen, ylitarkastaja / Itä-Suomen AVI (maistraattien ohjaus- ja kehittämisyksikkö) (vid.)

(-) Esko Hätälä, yksikön päällikkö / Liikennevirasto

(x) Jukka Litmanen, tietohallintojohtaja / YM

(x) Tiina Pesonen, tietojohtaja, STM / varalla Olli Nylander, tietojohtaja/ VALVIRA

(x) Mikko Kuoppala, neuvotteleva virkamies / TEM / varalla Petteri Ohvo, kehittämispäällikkö

(x) Maria Siurua, tietoyksikön päällikkö / Aluehallintovirastojen hallinto- ja kehittämispalvelut

(x) Keijo Yli-Hukkala, yksikönjohtaja / Mavi

(x) Nina Lehtimäki, suunnittelija/ TEM, siht.

Päivi Tommila, TEM (asiakohdat 1 – 4)

1. **Kokouksen avaus ja asialistan hyväksyminen**

Pj. avasi kokouksen. Hyväksyttiin kokouksen asialista.

1. **Edellisen kokouksen pöytäkirjan hyväksyminen**

Hyväksyttiin edellisen kokouksen pöytäkirja 10.3.2016.

|  |  |
| --- | --- |
| Asia | **Alue PMO:n käsittelyn kehittämispyrkimykset** |
| Esittelijä(t) | Päivi Tommila |
|  | AluePMO -ryhmä on jatkanut kehittämispyrkimysten käsittelyä viime johtoryhmän kokouksessa esitellyllä tavalla. Tommila esitteli aineiston johtoryhmälle kahdesta näkökulmasta: toisaalta edellisessä käsittelyssä olleiden hankkeiden tilanne sekä kokonaisyhteenveto kehittämispyrkimyksistä per 31.5.2016.  Koska osa kehittämispyrkimyksistä ei ole edennyt toteutukseen edellistä AluePMO -käsittelyä seuraavalla kvartaalilla vaan ne ovat jääneet toteutusvaiheen ”kynnykselle”, päädyttiin ryhmässä jakamaan valmistelun kypsyystaso kahteen osaan: 1) Kypsyystaso 2A: kehittämispyrkimys on edennyt asiakasorgaanisaation ja Keha / Tivin yhteiseen valmisteluun, 2) kypsyystaso 2B: toimintapa / toimintamalli on valmistelussa asiakasorganisaatiossa. Jaottelulla pyritään osoittamaan paremmin kehittämispyrkimyksen todellinen tilanne ja taso - esimerkiksi onko valmisteluun sidottu jo KEHA/TIVIn tai jopa alihankkijoiden resursseja - jolloin kehittämispyrkimys on siirtynyt asiakasorganisaatiovalmistelusta eteenpäin. Selvyyden vuoksi KEHAn omaan tuotekehitykseen liittyvät pyrkimykset on myös eroteltu omaksi kokonaisuudekseen.  Tommila esitteli käsitellyt kehittämispyrkimykset ja niiden tilanteen. VäSä -jatkokehitysprojekti on ollut pitkään käynnistysvaiheessa mutta edelleen haasteita toteutukseen siirtymisessä. Heikkilä ja Siurua totesivat että kokoustavat ja selvittävät projektin toteutuksen käynnistämistä.  Valmisteluvaiheessa olevien kehittämispyrkimysten osalta Tommila totesi, että tälle käsittelykierrokselle oli ominaista että useita kehittämispyrkimyksiä nousi suoraan valmisteluvaiheeseen ilman että niitä oli tunnistettu edes aihioina edellisellä käsittelykierroksella. Nämä viisi olivat: KEHA KATRE -käyttöönottohanke, YS -tavoitearkkitehtuuri, KEHA YA, Ympäristö ja luonnonvaravastuualueen rahoitustukijärjestelmän sekä EURA:n Gorilla perintäjärjestelmän käyttöönotot.  Toteutusvaiheessa olevat AluePMO:n käsittelyssä olleet projektit etenevät suunnitellusti.  Johtoryhmä totesi, että tämä on hyvä tapa käsitellä hankkeita ja saada niistä kokonaiskuva. Käydyssä keskustelussa nostettiin esiin seuraavat toiveet jatkon osalta: 1) seuraavissa tarkasteluissa tulisi ottaa mukaan myös vuoden vaihteessa KEHAan TEMistä siirtyneet TE-palveluiden kehittämispyrkimykset, jotka ovat laaja hankekokonaisuus, 2) yhteenvedossa olisi hyvä olla kehityspyrkimyksen kokoluokka (summa, resurssit), 3) arkkitehtuuritarkasteluun kiinnitettävä huomiota ja tehtävä yhteistyötä Aluehallinnon arkkitehtuuriryhmän kanssa. |

4.

|  |  |
| --- | --- |
| Asia | **Aluehallinnon tietohallinnon ja arkkitehtuurin yhteistyöryhmän tilannekatsaus – keskustelu maakunta-uudistuksen vaikutuksista ryhmän tehtävään/ tavoitteisiin** |
| Esittelijä(t) | Asko Harjukelo |
|  | Yhteistyöryhmä on kokoontunut 2 kertaa ja käsitellyt mm. työsuunnitelman, aluehal-linto-uudistuksen vaikutukset työryhmään ja virastojen strategiset tavoitteet, yhtei-set osa-alueet ja arkkitehtuuri toteuttamisen mahdollistajana. Avoimena kysymyk-senä on aluehallinto-uudistuksen vaikutus työryhmän toimintaan ja tavoitteisiin.  Työryhmä jatkaa toimintaansa työsuunnitelman mukaan huomioiden ohjausryhmän linjaukset. ELY/Kehan edustusta kaivataan mukaan. Todettiin, että edustus on nimetty, mutta kokousten osallistumiseen on ollut esteitä (Keha nimeää varajäse-nen). Arkkitehtuurityön ja Alue PMO:n työn yhteensovittamista on pohdittava.  Aluehallintouudistuksella on merkittävä vaikutus tietohallinnon järjestämiseen/ yhteistyöhön virastojen välillä ja yhteisellä perusarkkitehtuurilla, yhteisillä tietojärjestelmäratkaisuilla mahdollistetaan uudistuksia. Kysymyksenä johtoryhmälle esitettiin miten aluehallinto/-maakuntauudistus huomioidaan yhteistyöryhmän työssä. On ollut aiheellista käydä strategianäkökulmia ja painopisteitä läpi, jotta ymmärretään toimintaa ja tavoitteita paremmin. Valtionhallinnon yhteisestä kehittämisestä on oltava tiedossa linjaukset, sekä Kapa-näkökulma huomioitava.  Kehittämistyö jatkuu maakuntauudistuksesta huolimatta eri tahoilla, kehittämistä ei voi siis täysin lopettaa, joskin on otettava uudistus reunaehtona huomioon. Kesän jälkeen on selvillä tehtävänsiirrot maakuntiin. Nostettiin esille AVI:n tietojohtamisen hanke, olisiko sitä aihetta tarkastella laajemmin.  Yleisenä huomiona ryhmälle todettiin, että maakuntauudistuksen yhteydessä on syntynyt valtava määrä työryhmiä ja asioitten koordinaatioon on syytä kiinnittää erityistä huomioita ja otettava huomioon muuttuva toimintaympäristö. |

5.

|  |  |
| --- | --- |
| Asia | **Aluehallintovirastojen yhteinen Atomi-hanke** |
| Esittelijä(t) | Maria Siurua |
|  | ATOMI-kehittämishanke sisältää AVIen asiakaslähtöisen toiminnan kehittämisen 2016-2019. Se on eräänlainen sateenvarjohanke, joka kokoaa kaikki AVIen asiakaslähtöisen toiminnan kehittämistoimenpiteet, hankkeet ja projektit yhteen. Hankkeessa toteutetaan periaatteet, toimintamallit ja ratkaisut, joilla mahdollis-tetaan AVIen digiloikka. Tavoitteena on AVIen palvelutuotannon muodonmuutos ja toiminnan digitalisointi.  Tavoitteet toimenpiteinä sisältävät seuraavaa:   * palveluiden ja toiminnan digitalisoinnin toteutuksen, * palvelurakenteiden monikanavaistamisen ja toimintatapojen asiakaslähtöiseksi uudistamisen, * aluehallinnon toimintatapojen uudistamisen sekä * tietojohtamisen kehittämisen toiminnan kehittämisen tueksi.   Työ tehdään osakokonaisuuksissa yhdessä kaikkien AVIen kanssa. Osakoko-naisuuksia ovat A. asiakkuudet, palvelukanavat ja palvelumuotoilu; B. palvelujen ja toiminnan digitalisointi; C. Tieto johtamisen ja kehittämisen tueksi ja D. Uudistetaan aluehallinnon toimintatapoja. Kaiken taustalla on vahva viestintä ja muutosjohtaminen. Hanketta ohjaa ATOMI-hankkeen johtoryhmä ja AVI-ohjausryhmä.  Jatkokehittämissuunnitelma ja priorisoidut toimenpiteet v. 2017 valmistuvat syksyllä ja samalla käynnistetään asiantuntijapoolin kilpailutus. AVIen asiakkuus-strategia on valmis ja kommentointikierros on käynnissä. Vastuualueiden käynnissä olevat hankkeet ja digitalisointitarpeet on kartoitettu ja sähköisen asioinnin ja -käsittelyn sekä palvelujohtamisen toimintamallityö on käynnistetty. On tehty priorisoitu suunnitelma tietojohtamisen kehittämisestä - ja hallinta-mallista. ATOMi-hankkeessa kokeillaan ja käyttöönotetaan uusia toimintamalleja (mm. Yammer).  ATOMi D sisältää aluehallinnon toimintatapojen uudistamisen ja sen käynnis-tämisen yhteydessä toimeenpannaan HAVI-selvityshankkeen ehdotuksia, huomi-oidaan aluehallintomuutoksen vaikutuksia ennakoivasti, vahvistetaan ja kehite-tään digiosaamista ja toteutetaan matalan kynnyksen käyttöönotot ja kokeilut.  Myös tämän hankkeen yhteydessä tulee huomioida maakuntauudistuksen vaikutukset: aluehallintovirastoille siirtyy tehtäviä ja henkilöstöä ELY-keskuksista ja päinvastoin ja ATOMI-hankkeissa toteuttavien toimenpiteiden priorisointi saattaa muuttua ja hankkeen aikataulut saattavat muuttua. KEHA/Tivi osittainen siirto maakuntahallintoon tuo mukanaan kehittämistarpeita ja muutoksella on suora vaikutus AVI-projekteihin, asianhallintajärjestelmään ja sähköisen asioinnin ympäristöön. Yhteisten valtakunnallisten ratkaisujen huomioon ottaminen ja yhteistyön tiivistäminen eri yhteistyökumppaneiden kanssa on tärkeää.  Todettiin, että esittelystä sai hyvän kokonaiskuvan. Kokonaisarkkitehtuuri ja tavoitetila ovat tärkeitä asioita. Verkkopalvelu-uudistus liittyy tähän myös, KaPa vie osan verkkopalvelun sisällöstä; asioinnin istuttaminen suoraan verkkopalveluun.  ATOMI-hanke on sisarhanke ELY-keskusten IE2 –hankkeelle ja yhteistyön tarve on huomattava hankkeiden välillä. Ollaan tekemässä uusien julkisten palveluitten tuottamismallia, jatkossa palvelut tulee olla riittävän yhdenmukaisesti määritelty. |

**6.**

|  |  |
| --- | --- |
| Asia | **Maakuntauudistus ICT-näkökulmasta** |
| Esittelijä(t) | Marko Puttonen |
|  | Maakuntauudistuksen ICT-asioitten käsittely otetaan jatkossa johtoryhmän kokousten vakioasiaksi. Pj. esitteli maakunta- ja SOTE-uudistuksen digi/ ICT-ryhmät, joita on   * Digitalisaatio, ICT-palvelut ja tietohallintoryhmä (pj. Maritta Korhonen, STM) * Maakuntadigi-ryhmä (pj. Olli-Pekka Heinonen, VNK) * Maakuntadigin alaryhmäksi asetetaan Palvelut ja prosessit-ryhmä (pj. Pekka Häkkinen, ESA ELY) * Aluehallintovirastojen uudistamista valmistelevan ryhmän ICT-alaryhmä (pj. Marko Puttonen, VM).   SOTE-puolen digi-ryhmä on toiminut jo pitempään. Esille on noussut mm ICT-palvelukeskuksen rakentaminen. Maakuntadigiryhmä katsoo ICT-asioita niitten tehtävien osalta, jotka siirtyvät maakuntiin. Ryhmien tehtävät ovat haastavia ja moniulotteisia, tehtäväjäsennys on tekeillä. TEM:n puolelta nostettiin toiveena Palvelut- ja prosessit –työryhmän perustaminen, joka keskittyisi kehittämistyön ja hankkeiden yhteensovittamiseen ja varmistamiseen uusissa organisaatioissa ja asiakkuusnäkökulman esillä pitämiseen. Sillä on hyvin kiinteä yhteistyö maakunta-digi-ryhmän kanssa. Suunnitteilla on maakuntapalveluiden kehittämisohjelman laatiminen niiden tehtäväkokonaisuuksien osalta, mitkä siirtyvät maakuntiin.  AVI-ICT-ryhmä keskittyy valtiolle jääviin tehtäviin ja uuden valtakunnallisen toimivallan omaavan viraston ICT-ratkaisuihin ja miten uudelle virastolle taataan ICT-palvelut; tämän ryhmän toimeksianto on suppeampi ja keskittyy perinteiseen infraan, toiminnan kehittäminen tulee Atomi-hankkeen kautta.  Haasteet ryhmille ovat kovat, ja työtä tulee olemaan valtavasti. ICT-ratkaisut näyttäytyvät sote-puolella keskittämisenä entisestä ja maakuntapuolella hajauttamisena entisestä. Palvelukeskukseen liittyvä selvitys on tekeillä (Pekka Kantola) eri vaihtoehtoineen. Palvelukeskus-ratkaisuun odotetaan hallituksen linjausta. Olisi tärkeää, että maakuntalaista ja järjestämislaista tehtäisiin mahdollis-tavia lakeja, eikä suljettaisi toimijoita pois. Onneksi aiemmin on valtion aluehallinnossa tehty yhteneväisiä ratkaisuja. Sosiaali- ja terveydenhuollon järjestämislakiluonnos ja maakuntalakiluonnos ovat tulossa julkisuuteen kesäkuussa. Lausuntokierros käynnistyy elokuussa. |

7.

|  |  |
| --- | --- |
| Asia | **Muut asiat**   * asianhallintajärjestelmän USPA:n kehitys v. 2016 * aluehallintovirastojen intra-hankkeesta |
| Esittelijä(t) |  |
| Liitteet | Uspa on käytössä versiona 2.0.1. Se on viety tuotantoon 27.5.2016. Uusia ominaisuuksia on mm. seuraavat: asiakirjahakuun on lisätty hakuehtoja; hävitys-toiminto, joka näkyy vain arkistonhoitaja-roolilla; toimenpiteen lisääminen on muutettu yksivaiheiseksi; excel- ja pp- tiedostojen Aspose-arkistointi; arkistoidun asiakirjan ”hyväksyntä” sivuun lisätty ruotsinkiel. versio.  Toteutuksessa on Uspan rajapintaan toteutettava sertifikaatti- autentikointi. Uspa 3.0.:n alustava projektisuunnitelma on tehty.  Tavoitteena on parantaa asiakastietojen hallintaa ja rakentaa integraatio asiakas-tietovarantoon (ATV), parantaa käyttöliittymän käytettävyyttä, mahdollistaa suurten tiedostojen hallinta, rakentaa integraatio sähköpostiin, kehittää raportointia, sekä mahdollisesti hyödyntää QlikView:ta ja siirtää toimintoja wcf-tekniikalle (rajapinta).  Käyttöliittymän osalta on monenlaisia tarpeita, lomien jälkeen valmistellaan seuraavaa versiota. ELY-puolella on valmisteltu päätöstä ettei sähköistä allekirjoitusta vaadita asiakkaan puolelta, vaan riittää, että asiakas ja backoffice on tunnistettu vahvasti. Jatkossa kehittäminen ulkoistetaan ja KEHA:n asiantuntijat vain ohjaavat kehittämistä. ATV-USPA-suhteessa tiedot siirtyvät molempiin suuntiin.  Lopuksi käytiin vielä lyhyt katsaus **Aluehallintovirastojen intranet-projektista**. Tavoitteena on ns. hybridimalli - paikasta, laitteesta riippumaton käyttö, personointi, sosiaalinen intranet. Toteutuksesta vastaavat HAKE, Valtori ja Digital Illustrated Oy. Teknologiaratkaisu on Office 365-pilvipalvelu.Käyttöönotto tapahtuisi 10/2016. |

8. **Syksyn kokousajat ja alustavia aihe-ehdotuksia**

* ti 13.9.2016 klo 13. – 15.00
  + KEHA/ Katre-käyttöönottohanke
* ti 22.11.2016 klo 9.00 – 11.00
  + AluePMO:n kehittämispyrkimykset

Syksyn kokoukseen myös esittely tiedolla johtamisen työkaluista mm. Patio ja QlikView. (miten visualisoidaan tai näytetään tietoa).

Hyväksyttiin kokousajat.

9. **Kokouksen päättäminen**

Puheenjohtaja päätti kokouksen kello 10.47.